**Usmernenie**

**Informácie pre žiakov, rodičov, učiteľov a ostatných zamestnancov školy**

(Celoplošné testovanie COVID 19 a možné dopady na prezenčné vyučovanie

a pracovno-právne vzťahy)

V dňoch 31.10. a 1.11.2020 sa uskutoční celoplošné testovanie COVID 19. Riaditeľ školy odporúča, aby sa predmetného testovania zúčastnili všetci zamestnanci školy a žiaci vo veku nad 10 rokov.

**Modelové situácie:**

1. **Zamestnanci školy**

Zamestnávateľ bude od každého zamestnanca vyžadovať Certifikát z testovania, na základe ktorého posúdi ďalší postup v rámci pracovno-právnych vzťahov. Legislatívna opora tohto opatrenia, citácia z:

* usmernenia MŠVVaŠ SR ods.9 *„Zamestnanci materských škôl a základných škôl predložia zamestnávateľovi po celoplošnom testovaní pri prvom nástupe do zamestnania v zmysle Zákona č. 124/2006 o bezpečnosti a ochrane zdravia pri práci certifikát o negatívnom výsledku RT - PCR testu alebo antigénového testu certifikovaného na území Európskej únie na ochorenie COVID – 19.“;*

link: <https://www.minedu.sk/data/att/17732.pdf>

* uznesenia vlády č. 693/2020, A.1 ods.2, podľa ktorého sa obmedzenie zákazu vychádzania nevzťahuje, okrem iného, na „*osobu vykonávajúcu prácu vo verejnom záujme,...ktorý sa preukáže potvrdením o negatívnom výsledku RTPCR testu vykonaným od 28. októbra 2020 do 30. októbra 2020 alebo certifikátom vydaným Ministerstvom zdravotníctva SR s negatívnym výsledkom antigénového testu certifikovaného na území Európskej únie na ochorenie COVID-19 vykonaným od 28. októbra 2020 do 30. októbra 2020 subjektom podieľajúcim sa na celoplošnom testovaní „Spoločná zodpovednosť“;*

link: <https://www.slov-lex.sk/pravne-predpisy/SK/ZZ/2020/298/>

* vestníka vlády SR 12/2020 §2 ods.3 Vyhlášky 16 UVZ SR, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa *„Za účelom overenia, že sa na zamestnanca nevzťahuje zákaz vstupu podľa §2 ods. 1 je zamestnávateľ oprávnený požadovať od zamestnanca vstupujúceho na pracovisko alebo do iných priestorového dokladu, ktorý preukazuje niektorú skutočnosť podľa §2 ods.2 písm.a)ažk);do tohto dokladu je zamestnávateľ oprávnený nahliadnuť.“;*

link: <https://www.uvzsr.sk/docs/info/ut/vestnik_ciastka_12_2020.pdf>

1. zamestnanec sa testovania zúčastní – test je negatívny – pokračuje v práci na pracovisku (THP, učiteľky I. st. a vychovávateľky ŠKD),
2. zamestnanec sa testovania zúčastní – test je negatívny – pokračuje v práci z domu (home office, alebo pracuje na pracovisku (pedagógovia II. s.),
3. zamestnanec sa testovania zúčastní – test je pozitívny – zamestnanec ostáva v karanténe
	* má nárok na pandemickú PN, dovolenku, resp. náhradné voľno
	* THP zamestnanec, ŠKD a učiteľ I. st. – odporúčam prijať pandemickú PN, nakoľko nemôže vykonávať dištančné vzdelávanie, lebo žiaci majú prezenčné vyučovanie a THP zamestnancovi nemôže byť z logických dôvodov udelená práca na doma
	* učiteľ II. st. pokiaľ neprejavuje príznaky choroby má právo odmietnuť pandemickú PN a môže pracovať z domu. PN však musí byť vypísaná a zamestnanec požiada sociálnu poisťovňu, aby mu dávky počas PN nevyplácala, po skončení karantény sa zamestnanec preukáže ukončenou PN,
4. zamestnanec sa na testovaní nezúčastní z dôvodu zdravotnej kontraindikácie
	* pri nástupe do práce predloží vyjadrenie lekára a vyhlásenie o bezinfekčnosti
	* nepredloží vyjadrenie lekára – riadi sa podľa bodu e) tohto dokumentu,
5. zamestnanec odmietne ísť na testovanie – zamestnanec ostáva v karanténe
	* neplatené voľno, dovolenka, resp. náhradné voľno
	* po ukončení karantény nastúpi do práce a preukáže sa vyhlásením o bezinfekčnosti,
6. rodinný príslušník v spoločnej domácnosti je pozitívny – zamestnanec ostáva v karanténe. Legislatívna opora tohto opatrenia citácia z vestníka vlády SR 11/2020 , §1 ods.1 Vyhlášky 15 UVZ SR, str.24, ktorou sa nariaďujú opatrenia pri ohrození verejného zdravia k režimu izolácie pozitívnych osôb v rámci celoplošného testovania „Spoločná zodpovednosť“, *„ každej fyzickej osobe, ktorá obdrží pozitívny výsledok...sa nariaďuje izolácia v domácom prostredí, v karanténnom ubytovacom zariadení alebo v inom vhodnom ubytovaní na dobu 10 dní od obdržania výsledku testu. Po dobu izolácie podľa predchádzajúcej vety sa táto nariaďuje i osobám žijúcim s ňou v spoločnej domácnosti.“*

link: <https://www.minv.sk/swift_data/source/verejna_sprava/vestnik_vlady_sr_2020/ciastka_11_2020.pdf>

* + pokiaľ mu nebude udelená pandemická PN (o pridelení/nepridelení rozhoduje lekár) čerpá dovolenku, náhradné voľno alebo požiada o prácu z domu ( môže byť poskytnutá učiteľom II.stupňa – žiaci sú na dištančnom vzdelávaní),
	+ THP zamestnancom, učiteľom I. stupňa a vychovávateľkám nemôže byť udelená práca na doma, pokiaľ nie je prerušené vyučovanie aj na I. st.,
1. každý zamestnanec o tom, či v utorok 3.11. nastúpi/nenastúpi do práce, bezodkladne informuje svojho priameho nadriadeného (vedúca ŠJ a zrš.) najneskôr v pondelok 2.11. do 8:00 hod.
2. **Žiaci a rodičia**

Riaditeľ školy odporúča zúčastniť sa testovania všetkým žiakom od veku 10 rokov, aj keď je žiakom I. stupňa. (vedenie školy kontaktuje rodičov dotknutých žiakov školy a osobne s nimi prediskuje ich zámer otestovať/neotestovať deti)

1. žiak sa testovania zúčastní – je negatívny a aj jeho rodinní príslušníci sú negatívny - pokračuje v prezenčnej forme vyučovania – žiak sa preukáže negatívnym testom, rodičia predkladajú vyhlásenie o bezinfekčnosti,
2. žiak sa zúčastní testovania – je negatívny – rodinný príslušník v spoločnej domácnosti je pozitívny – žiak ostáva v karanténe. Legislatívna opora tohto opatrenia, citácia z vestníka vlády SR 11/2020, §1 ods.1 Vyhlášky 15 UVZ SR, str.24, ktorou sa nariaďujú opatrenia pri ohrození verejného zdravia k režimu izolácie pozitívnych osôb v rámci celoplošného testovania „Spoločná zodpovednosť“, „ *každej fyzickej osobe, ktorá obdrží pozitívny výsledok...sa nariaďuje izolácia v domácom prostredí, v karanténnom ubytovacom zariadení alebo v inom vhodnom ubytovaní na dobu 10 dní od obdržania výsledku testu. Po dobu izolácie podľa predchádzajúcej vety sa táto nariaďuje i osobám žijúcim s ňou v spoločnej domácnosti.“,*

link: <https://www.minv.sk/swift_data/source/verejna_sprava/vestnik_vlady_sr_2020/ciastka_11_2020.pdf>

1. žiak sa zúčastní testovania – je pozitívny – ostáva v karanténe – ospravedlňuje lekár,
2. žiak, alebo aspoň jeden rodinný príslušník sa testovania nezúčastnia – žiak ostáva v karanténe, neúčasť ospravedlňuje rodič, najviac 5 dní po sebe idúcich s možnosťou opakovať ospravedlnenie (príklad: 3., 4., 5.11. – ospravedlní rodič, nasleduje víkend a opäť 10. – 13.11. – ospravedlní rodič),
3. rodič sa testovania nezúčastní – ostáva v karanténe – aj žiak ostáva v karanténe – neúčasť ospravedlní rodič, viď vyššie,
4. v utorok 3.11. sa žiak I. st. pri vstupe do školy preukáže vyhlásením rodičov o bezinfekčnosti, formulár je zverejnený na webe školy a FB školy. Bude k dispozícii aj v škole a rodič ho môže vyplniť pri príchode dieťaťa do školy. Legislatívna opora na vyžiadanie predmetného vyhlásenia, citácia z usmernenia MŠ SR ods.8: *„Zákonný zástupca žiaka, ktoré navštevuje základnú školu predloží po celoplošnom testovaní pri prvom nástupe dieťaťa do základnej školy Vyhlásenie zákonného zástupcu o bezinfekčnosti. Tlačivo upravené v zmysle Uznesenia vlády Slovenskej republiky č. 678 z 22. októbra 2020 zverejní ministerstvo školstva na svojom webovom sídle. Základná škola nevyžaduje od zákonného zástupcu negatívny výsledok RT - PCR testu alebo antigénového testu certifikovaného na území Európskej únie na ochorenie COVID – 19.“* Rodič svojím vyhlásením berie plnú zodpovednosť za správnosť a pravdivosť predmetného vyhlásenia.

link: <https://www.minedu.sk/data/att/17732.pdf>

link: <https://korona.gov.sk/wp-content/uploads/2020/10/zakaz-vychadzania-678_2020.pdf>

1. Žiak I. stupňa, ktorý má nad 10 rokov a nevie sa preukázať negatívnym výsledkom testu alebo lekárskym vyjadrením k zdravotnej konktraindikácii, kvôli ktorej sa nemohol na testovaní zúčastniť – ostáva v karanténe. Legislatívna opora tohto opatrenia, citácia z:
	* usmernenia MŠVVaŠ SR ods.10 „*na žiakov prvého stupňa základnej školy, ktorí majú nad 10 rokov a nevedia sa preukázať negatívnym výsledkom RT – PCR testu alebo antigénového testu certifikovaného na území Európskej únie na ochorenie COVID – 19, sa nevzťahuje bod A1 ods.13 a bod A2 ods.11 Uznesenia vlády č. 678/2020 (teda nemôžu sa zúčastňovať prezenčnej výučby).“;*

link: <https://www.minedu.sk/data/att/17732.pdf>

* + vestníka vlády SR 12/2020 §1 ods.3 Vyhlášky 16 UVZ SR, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa *„Za účelom overenia, že sa na osobu nevzťahuje zákaz vstupu podľa §1 ods.1 je prevádzkovateľ zariadenia oprávnený požadovať od osoby vstupujúcej do vnútorných alebo vonkajších prietorov prevádzky predloženie príslušného dokladu, ktorý preukazuje niektorú zo skutočností podľa §1 ods. 2 písm. a) až r); do tohto dokladu je prevádzkovateľ zariadenia oprávnený nahliadnuť.“;*

 link: <https://www.uvzsr.sk/docs/info/ut/vestnik_ciastka_12_2020.pdf>

1. **Informovanie zamestnancov, rodičov a žiakov školy**
2. vedenie školy o každej ďalšej zmene informuje prostredníctvom školských komunikačných systémov učiteľov a ostatných zamestnancov školy – triedni učitelia následne poskytnú informácie žiakom a rodičom
3. v prípade potreby poskytne odpovede na ďalšie otázky triedny učiteľ alebo vedenie školy.

Spracované z legislatívnych zdrojov aktuálnych k 30.10.2020

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefón: 035/77 31 488 Mobil:0915 799 373 E-mail: skola@rozmarinkakn.sk Internet: [www.rozmarinkakn.sk](http://www.rozmarinkakn.sk)